ข้อบัญญัติองค์การบริหารส่วนตำบลป่าเลาข้อบัญญัติองค์การบริหารส่วนตำบลป่าเลาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลป่าเลาอำเภอเมืองเพชรบูรณ์ จังหวัดเพชรบูรณ์พ.ศ. ๒๕๕๗ เนื่องจากในพื้นที่บางส่วนในเขตองค์การบริหารส่วนตำบลป่าเลามีการเจริญเติบโตด้านเศรษฐกิจและจำนวนประชากรทำให้มีการขยายตัวด้านการก่อสร้างอาคารแต่ในพื้นที่ดังกล่าวยังไม่มีกฎหมายที่ใช้ในการควบคุมหรือพัฒนาเมืองเพื่อให้มีความเป็นระเบียบเรียบร้อย ความสวยงามความปลอดภัยและสภาพแวดล้อมที่ดี ดังนั้นเพื่อประโยชน์แห่งการสาธารณสุข การรักษาคุณภาพสิ่งแวดล้อมการผังเมือง การสถาปัตยกรรม และการอำนวยความสะดวกแก่การจราจร จึงจำเป็นต้องออกข้อบัญญัตินี้อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖องค์การบริหารส่วนตำบลป่าเลาโดยความเห็นชอบจากสภาองค์การบริหารส่วนตำบลป่าเลาและนายอำเภอเมืองเพชรบูรณ์ จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลป่าเลา เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตองค์การบริหารส่วนตำบลป่าเลาอำเภอเมืองเพชรบูรณ์ จังหวัดเพชรบูรณ์ พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้บริเวณที่ ๑ หมายความว่าจดคลองป่าเลา ฝั่งใต้ ตามแนวคลองป่าเลาไปจนจดวัดโนนสุวรรณ สว่างอารมณ์ ๒ ป่าเลาและเส้นขนานระยะ ๑๐๐ เมตร กับกึ่งกลางคลองส่งน้ำชลประทาน ไปทางทิศตะวันตกเฉียงใต้จนจดแนวเขตตำบลป่าเลาด้านทิศตะวันออก ตามแนวเขตตำบลป่าเลาไปทางทิศตะวันตกเฉียงใต้จนจดเส้นขนานระยะ ๒๐๐ เมตร กับกึ่งกลางคลองชลประทานฝั่งใต้ และจดเส้นตั้งฉากกับศูนย์กลางทางหลวงท้องถิ่นหมายเลข พช. ๒๐๐๗ ที่จุดซึ่งห่างจากคลองส่งน้ำชลประทานตัดกับทางหลวงท้องถิ่น หมายเลขพช. ๒๐๐๗ ไปทางทิศตะวันออกเฉียงเหนือตามแนวทางหลวงท้องถิ่นหมายเลข พช. ๒๐๐๗ เป็นระยะทาง ๒๐๐ เมตร เส้นขนานระยะ๒๐๐ เมตร กับศูนย์กลางทางหลวงชนบทหมายเลข ๒๐๓๙ ไปทางทิศเหนือ จดคลองป่าเลาฝั่งใต้บริเวณที่ ๒ หมายความว่าจดแนวเขตผังเมืองรวมเพชรบูรณ์ด้านเหนือ ซึ่งเป็นเส้นตั้งฉากระยะ ๑,๓๐๐ เมตร กับศูนย์กลางทางหลวงชนบท หมายเลข ๒๐๓๙ ฟากตะวันออก บรรจบแนวเขตตำบลป่าเลา ฟากตะวันออกจดคลองป่าเลาฝั่งตะวันออกและจดเส้นขนานระยะ ๒๐๐ เมตร กับกึ่งกลางคลองชลประทานตามแนวเขตตำบลป่าเลาฟากตะวันออกไปทางทิศตะวันตกเฉียงใต้จดคลองค้าฝั่งเหนือ ไปตามแนวคลองค้า จนจบแนวเขตผังเมืองรวมเพชรบูรณ์ ฟากตะวันตกไปทางทิศเหนือซึ่งเป็นเส้นตั้งฉากระยะ ๒,๕๐๐ เมตรจดคลองชลประทานฝั่งตะวันตก และไปทางทิศตะวันออกเฉียงเหนือ ซึ่งเป็นเส้นตั้งฉากระยะ๙๐๐ เมตร บรรจบคลองชลประทานฝั่งตะวันตกทั้งนี้ พื้นที่บริเวณที่ ๑ และบริเวณที่ ๒ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่ เป็นสถานีน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการตามกฎหมายว่าด้วยสถานบริการ(๖) การอยู่อาศัยประเภทอาคารขนาดใหญ่(๗) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) โรงกำจัดขยะมูลฝอย(๙) โรงซื้อขายหรือเก็บเศษวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่ เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) โรงแรมตามกฎหมายว่าด้วยโรงแรม(๖) สถานบริการตามกฎหมายว่าด้วยสถานบริการ(๗) การอยู่อาศัยประเภทอาคารขนาดใหญ่(๘) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๙)อาคารอยู่อาศัยหรือประกอบพาณิชกรรมประเภทห้องแถว ตึกแถว หรือบ้านแถว(๑๐) อาคารชุดตามกฎหมายว่าด้วยอาคารชุด(๑๑) หอพักตามกฎหมายว่าด้วยหอพักข้อ ๖ ภายในบริเวณพื้นที่ที่กำหนดตามข้อ๓ ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ และข้อ ๕ข้อ ๘ อาคารที่ได้รับอนุญาตหรือใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาต หรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลป่าเลารักษาการตามข้อบัญญัตินี้ประกาศณ วันที่ ๒๔ ธันวาคม พ.ศ. ๒๕๕๗ประสิทธิ์มาจากนายกองค์การบริหารส่วนตำบลป่าเลา[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลป่าเลาเรื่อง กำหนดเขตห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลป่าเลา อำเภอเมืองเพชรบูรณ์จังหวัดเพชรบูรณ์ พ.ศ. ๒๕๕๗๒. บัญชีท้ายข้อบัญญัติองค์การบริหารส่วนตำบลป่าเลาเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลป่าเลา อำเภอเมืองเพชรบูรณ์จังหวัดเพชรบูรณ์ พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๒ กุมภาพันธ์๒๕๕๘นุสรา/ผู้ตรวจ๑๒ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๓ ง/หน้า ๔๗/๑๐ กุมภาพันธ์ ๒๕๕๘